**课本所无内容补充：**

**1 唐杜甫《咏怀古迹五首》其三**

**群山万壑赴荆门，生长明妃尚有村。**

**一去紫台连朔漠，独留青冢向黄昏。**

**画图省识春风面，环佩空归夜月魂。**

**千载琵琶作胡语，分明怨恨曲中论。**

**2《孝经·谏诤章》**

曾子曰：“若夫慈爱、恭敬、安亲、扬名，参闻命矣。敢问：子从父之命，可谓孝乎？”

子曰：“参，是何言与，是何言与！言之不通耶。昔者天子有争臣七人，虽无道，弗失其天下；诸侯有争臣五人，虽无道，弗失其国；大夫有争臣三人，虽无道，弗失其家；士有争友，则身弗离于令名；父有争子，则身弗陷于不义。故当不谊，则子不可以不争于父，臣不可以不争于君；故当不谊，则诤之。从父之命，又安得为孝乎！”（京都大学图书馆所藏清家文库镰仓末期抄本《古文孝经》本为底本）

3《孟子·尽心上·桃应问》

桃应问曰：“舜为天子，皐陶为士，瞽瞍杀人，则如之何？”

孟子曰：“执之而已矣。”

“然则舜不禁与？”

曰：“夫舜恶得而禁之？夫有所受之也。”

“然则舜如之何？”

曰：“舜视弃天下犹弃敝蹝也。窃负而逃，遵海濵而处，终身欣然，乐而忘天下。”

（ 《孟子》卷十三，《四部丛刊》景宋大字本）

4王璨《登楼赋》三段押韵情况：

第一段押下平声“尤”韵

第二段押下平声“侵”韵

第三段押入声“职”韵